François Clouet
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
François Clouet var en fransk maler, sønn av Jean Clouet. Han fortsatte farens tradisjon som portrettmaler, etterfulgte ham i 1541 som hoffmaler, og var virksom ved hoffet hos Frans 1s etterfølgere.
Mange portretter tilskrives ham, men bare få har man noenlunde sikkerhet for. Sikre arbeider fra hans hånd er Apotekeren Pierre Quthe (Louvre), Dame i badet (National Gallery of Art, Washington), og antagelig et helfigurs portrett av Karl 9 (Wien). Det er også bevart glimrende portrettegninger av ham (blant annet i slottet i Chantilly) av kongelige personer. François Clouet tillegges større betydning enn sin far. Han var også også miniatyrmaler. Les mer i Store norske leksikon kunst i Frankrike portrettkunst miniatyr